Агенция "СЕДМИЦА" - Сливен | Хванаха двама водачи да шофират след употреба на наркотици в Сливен
Хванаха двама водачи да шофират след употреба на наркотици в Сливен
02.08.2018 / 09:38
Двама водачи, употребили наркотици, са установени от полицейски служители в град Сливен. На 1 август при проверка на лек автомобил „Фолксваген Пасат“ на булевард „П.Хитов“ се установява, че водачът - С.А. на 38 години от град Сливен, управлява под въздействието на амфетамин и метамфетамин. Образувано е бързо производство.
42-годишният Д.Н. от град Сливен е хванат да управлява лек автомобил „Фолксваген Поло“ под въздействието на метамфетамин. Проверката е извършена в 01,20 часа днес на улица „Карандила“. Образувано е бързо производство.